b'\n_START_ARTICLE_\nSirkku Uusitalo\n_START_PARAGRAPH_\nSirkku Uusitalo (Sirkka-Liisa Uusitalo, o.s. Aspelund, 7. maaliskuuta 1937 S\xc3\xa4kkij\xc3\xa4rvi \xe2\x80\x93 9. joulukuuta 2017 Helsinki) oli suomalainen toimittaja ja valtiotieteiden maisteri. H\xc3\xa4n oli erikoistunut asumis- ja sisustusasioihin._NEWLINE_Uusitalo ty\xc3\xb6skenteli toimittajana Viikkosanomissa, Suomen Kuvalehdess\xc3\xa4, Eevassa (p\xc3\xa4\xc3\xa4toimittajana), Avotakassa (toimitusp\xc3\xa4\xc3\xa4llikk\xc3\xb6n\xc3\xa4) ja Makasiinissa (p\xc3\xa4\xc3\xa4toimittajana). Uusitalo julkaisi viisi kirjaa, muun muassa teoksen Koti kauniiksi. Sisustuksesta tuli v\xc3\xa4hitellen h\xc3\xa4nen erikoisalansa kirjoittajana. Sisustamiseen liittyi my\xc3\xb6s h\xc3\xa4nen yritystoimintansa, design\xc2\xadyritys Harmonia, jonka erikoisuutena oli vanhasta, harmaaksi patinoituneesta m\xc3\xa4ntypuusta valmistetut huonekalut. _NEWLINE_Vuonna 2001 Uusitalolle my\xc3\xb6nnettiin opetusministeri\xc3\xb6n ylim\xc3\xa4\xc3\xa4r\xc3\xa4inen sanomalehtimiesel\xc3\xa4ke._NEWLINE_Sirkku Aspelund avioitui diplomi-insin\xc3\xb6\xc3\xb6ri Pekka Uusitalon kanssa vuonna 1963, ja perheeseen syntyi kaksi poikaa.'